Document ID: 32008R0552

32008R0552
L 158/3
SLUŽBENI LIST EUROPSKE UNIJE
17.06.2008.
UREDBA KOMISIJE (EZ) br. 552/2008
od 17. lipnja 2008.
o izmjeni uredaba (EZ) br. 2430/1999, (EZ) br. 2380/2001 i (EZ) br. 1289/2004 u pogledu uvjeta odobrenja određenih dodataka hrani za životinje za korištenje u hranidbi životinja
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
budući da:
(1)
Alpharma (Belgija) BVBA podnijela je zahtjev u skladu s člankom 13. stavkom 3. Uredbe (EZ) br. 1831/2003 u kojemu predlaže promjenu imena nositelja odobrenja u vezi s uredbama Komisije (EZ) br. 2430/1999 (2), (EZ) br. 2380/2001 (3) i (EZ) br. 1289/2004 (4). Tim se uredbama odobrava korištenje određenih dodataka hrani za životinje. Odobrenja su povezana s nositeljem odobrenja.
(2)
U slučaju dodataka robenidin hidroklorida 66g/kg (Cycostat 66G) i amonij alfa maduramicina 1 g/100g (Cygro 1 %) navedenih u Prilogu I. Uredbi (EZ) br. 2430/1999, nositelj odobrenja je Roche Vitamins Europe Ltd.
(3)
U slučaju dodataka amonij alfa maduramicina 1 g/100g (Cygro 1 %) navedenog u Prilogu Uredbi (EZ) br. 2380/2001 i dekokvinata 60,6 g/kg (Deccox) navedenog u Prilogu Uredbi (EZ) br. 1289/2004, nositelj odobrenja je Alpharma AS.
(4)
Podnositelj zahtjeva navodi kako je Alpharma (Belgija) BVBA pravni sljednik nositelja odobrenja navedenih u uvodnim izjavama 2. i 3. Alpharma (Belgija) BVBA priložila je odgovarajuće dokumente koji pokazuju da su prava stavljanja na tržište tih dodataka hrani za životinje prenesena na Alpharmu (Belgija) BVBA, zajedno s dodatnim pratećim dokumentima prvotnih nositelja odobrenja, kako su navedeni u tim odobrenjima.
(5)
Predložena promjena uvjeta odobrenja posve je administrativne prirode i ne zahtijeva novo procjenjivanje dotičnih dodataka hrani za životinje. Europska agencija za sigurnost hrane obaviještena je o zahtjevu.
(6)
Kako bi se podnositelju zahtjeva omogućilo da iskoristi svoja prava stavljanja na tržište pod nazivom Alpharma (Belgija) BVBA, potrebno je promijeniti uvjete odobrenja.
(7)
Stoga uredbe (EZ) br. 2430/1999, (EZ) br. 2380/2001 i (EZ) br. 1289/2004 treba odgovarajuće izmijeniti.
(8)
Primjereno je utvrditi prijelazno razdoblje tijekom kojeg se mogu iskoristiti postojeće zalihe.
(9)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
1. U Prilogu I. Uredbi (EZ) br. 2430/1999 u stupcu 2. unosa za E758 i E770, riječi „Roche Vitamins Europe Ltd” zamjenjuju se riječima „Alpharma (Belgija) BVBA”.
2. U Prilogu Uredbi (EZ) br. 2380/2001 u stupcu 2. unosa za E770, riječi „Alpharma AS” zamjenjuju se riječima „Alpharma (Belgija) BVBA”.
3. U Prilogu Uredbi (EZ) br. 1289/2004 u stupcu 2. unosa za E756, riječi „Alpharma AS” zamjenjuju se riječima „Alpharma (Belgija) BVBA”.
Članak 2.
Postojeće zalihe koje su u skladu s odredbama koje su se primjenjivale prije stupanja na snagu ove Uredbe mogu se i dalje stavljati na tržište i koristiti do 30. rujna 2008.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. lipnja 2008.

Labels: 0
3
17
6